Annonce

Horsens - - Det er bestemt ikke almindeligt. Det er ikke nemt overhovedet at få et forhold til en svane.



Sådan lyder den umiddelbare vurdering fra biolog og forfatter, Eigil Holm fra Gedved, da avisen fortæller ham venskabet mellem Mike Svømmeholm og svanerne i Bygholm Park.



- Det er en herlig historie. Den er virkelig værd at fortælle, siger Eigil Holm, der ikke tidligere har hørt om så tæt en kontakt mellem et menneske og et svanepar.



- Det er åbenbart lykkes i det her tilfælde, og det er spændende, at det kan lade sig gøre. Normalt sker det ikke. Mange fugle har vist, at de kan tæmmes, men det er sjældent, at man har mulighed for at gøre det, siger Eigil Holm.

Annonce

Som en hund

Han er ikke i tvivl om, at svaneparret genkender Mike Svømmeholm.



- De kan meget nemt kende ham fra andre, og de går efter den person, de kender.



- Forholdet er bygget op på mad, og så har det udviklet sig til et venskab. Det samme kender vi med hunde, lyder vurderingen.